ખેડા તાલુકા વાસણાબુઝર્ગ ગામના ૧૦૦થી વધુ વિદ્યાર્થીઓ ખેડા એચ.એન્ડ.ડી પારેખ હાઈસ્કૂલ, નડિયાદ કોલેજ અને આઈ.ટી.આઈમાં ભણે છે. તેઓએ ખેડાથી એસ.ટી બસના પાસ પણ કઢાયા છે. પરંતુ બસ ઉભી ના રહેતા તેઓને પાસ હોવાછતાં પણ ખાનગી વાહનોમાં મુસાફરી કરવા મજબૂર બન્યા છે. કેટલીક વખત તો, બસ ના મળતા વિદ્યાર્થીઓને ઘરે પરત જવાનો વારો આવે છે. જેના કારણે તેઓના અભ્યાસ પર માઠી અસર પડી રહી છે. આ બાબતે જો એસટી વિભાગ દ્વારા યોગ્ય કાર્યવાહી કરવામાં નહીં આવે તો, ગ્રામજનો રસ્તા પર ઉતરી આવશે. તેમજ ચકકાજામ કરી દેશે તેવી ચિમકી ઉચ્ચારી છે.